એલ્નાઝે કહ્યું હતું કે, ‘તેણે મને કહ્યું કે, ‘મારા રૂમમાં આવ. હું તને સ્ક્રિપ્ટ સંભળાવીશ.' આ તબક્કે, તેણે મારા બટને ટચ કર્યા હતા અને મને તેની તરફ ખેંચી લઈ ગયો હતો. હું તેનાથી બચીને મારા રૂમમાં જતી રહી હતી અને વિચાર કરવા લાગી કે, મારે તેના શરણે થઈ જવું જોઈએ કે નહીં. એ પછી એલ્નાઝે નેટફ્લિક્સની સીરિઝ ‘સેક્રેડ ગેમ્સ' સાઇન કરી હતી અને જણાવ્યું હતું કે, તે આ પ્રોજેક્ટ છોડી દે એવી વિપુલે શક્ય એટલી કોશિશ કરી હતી. તેણે કહ્યું હતું કે, ‘વિપુલે મને કહ્યું હતું કે, તે મને શાનદાર રીતે લોન્ચ કરશે. ‘નમસ્તે ઇંગ્લેન્ડ'માં એ સામાન્ય છોકરીનો રોલ છે અને તે સ્પષ્ટ હતો કે, ‘સેક્રેડ ગેમ્સ'ના કારણે તે મને કાસ્ટ નહીં કરી શકે. તેણે મને કહ્યું હતું કે, તેઓ મારી પાસેથી ન્યૂડ સીન્સ કરાવશે એટલે મારે એ ઓફર ફગાવી દેવી જોઈએ.